Švarcenieku muiža

Švarcenieku muiža (), arī Švarcu muiža (), agrāk Mazcenas muiža (Klein-Zenhof) ir Pierīgas muižas ēka Mazcenu alejā 4 Jaunmārupē. Šobrīd ēkā darbojas Mārupes pašvaldības dienas centrs bērniem un jauniešiem "Švarcenieki".

 Vēsture 
Ēka celta 1826. gadā kā Rīgas patriciešu Švarcu ģimenes vasaras mītne Piņķu draudzes novadā, kas tika izmantota medību un atpūtas mērķiem. 
Pēc dzimtbūšanas atcelšanas 19. gadsimta vidū Švarcu muižas zemes sāka dalīt gruntsgabalos. 
20. gadsimta sākumā Švarci muižu pārdeva, kopš 1910. gada muižā atradās Mazcenas pamatskola. Bermontiādes laikā 1919. gadā pie Švarcenieku muižas notika 9. Rēzeknes pulka kaujas pret bermontiešu pulkveža Pesecka vadīto nodaļu. Otrā pasaules kara laikā muiža kalpoja kā kara hospitālis, bet 1971. gadā tajā iekārtoja bibliotēku. No sākotnējā interjera ir saglabājušās kāpnes uz otro stāvu.
Saimniecības ēkas vairs nav saglabājušās. Par agrāko parku liecina tikai varenas egles un dīķītis.
2016. gada 15. janvārī Švarcenieku muižas ēku pēc Mārupes pašvaldības lūguma iekļāva valsts aizsargājamo kultūras pieminekļu sarakstā.VALSTS AIZSARGĀJAMO KULTŪRAS PIEMINEKĻU SARAKSTĀ IEKĻAUJ ŠVARCENIEKU MUIŽU (ŠVARCEKMUIŽU) no marupe.lv

 Apraksts 
Muižas kungu māja ir vienstāva koka konstrukcijas celtne ar stāvu divslīpju jumtu, kura gali daļēji nošļaupti. Abās gala fasādēs ir piebūves – ceļa pusē vēsturiska, otrā galā šķūnis. Galvenās fasādes centrā atrodas lievenis ar divslīpju jumtu un galvenā ieeja. Saglabātas vēsturiskās detaļas – stūru rusti, slēģi, daļa logu, logailu apmales, durvju vērtnes.

 Atsauces 

Kategorija:Mārupes novads